Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 306/13/3309	Trenčín, 16.7.2014
EEČ : 2-28-168-2014

U Z N E S E N I E

Trestná vec:	obvinený XXXXX  
Prečin:	Marenie výkonu úradného rozhodnutia podľa § 348 odsek 1 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 16.7.2014, spisová značka 1 Pv 306/13/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Napriek tomu, že bol Rozhodnutím Oddelenia cudzineckej polície Policajného zboru Trenčín číslo PPZ-HCP-BB8-AV-XXXXX ktoré nadobudlo právoplatnosť dňa 22.06.2012, administratívne vyhostený z územia Slovenskej republiky, a bol mu uložený zákaz vstupu na územie Slovenskej republiky na tri roky, nerešpektoval vyššie uvedené rozhodnutie a bez povolenia a bez vážneho dôvodu sa neoprávnene dňa 05.04.2013 zdržiaval na území Slovenskej republiky v meste Trenčín.

Uznesením prokurátora Okresnej prokuratúry Trenčín zo dňa 16.7.2014, spisová značka 1 Pv 306/13/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Prokurátorka Okresnej prokuratúry v Trenčíne uznesením spisová značka 1Pv 306/13/3309 zo dňa 13.05.2013, právoplatným dňa 22.06.2013, podľa § 216 Trestného poriadku podmienečne zastavila trestné stíhanie proti obvinenému XXXXX pre prečin marenia výkonu úradného rozhodnutia podľa § 348 odsek 1 písmeno c/ Trestného zákona, na tom skutkovom základe, že napriek tomu, že bol Rozhodnutím Oddelenia cudzineckej polície Policajného zboru Trenčín číslo PPZ-HCP-BB8-AV-XXXXX, ktoré nadobudlo právoplatnosť dňa 22.06.2012, administratívne vyhostený z územia Slovenskej republiky, a bol mu uložený zákaz vstupu na územie Slovenskej republiky na tri roky, nerešpektoval vyššie uvedené rozhodnutie a bez povolenia a bez vážneho dôvodu sa neoprávnene dňa 05.04.2013 zdržiaval na území Slovenskej republiky v meste Trenčín.

     Zároveň podľa § 216 odsek 2 uvedeného Trestného poriadku  bola v uznesení obvinenému  uložená skúšobná doba podmienečného zastavenia trestného stíhania v trvaní 12 /dvanásť/ mesiacov odo dňa právoplatnosti uznesenia, teda od 22.06.2013.

     Z dôvodu šetrenia podmienok pre rozhodnutie podľa § 217 odsek 1 Trestného poriadku o osvedčení sa v skúšobnej dobe podmienečného zastavenia trestného stíhania boli na obvineného zabezpečené správy z Okresného riaditeľstva Policajného zboru, Odboru kriminálnej polície v Trenčíne, Okresného riaditeľstva Policajného zboru, Obvodného oddelenia Policajného zboru Trenčín, Mestského úradu v Trenčíne, Obvodného úradu, odboru všeobecnej vnútornej správy Trenčín, Oddelenia cudzineckej polície Trenčín a odpis z registra trestov Generálnej prokuratúry Slovenskej republiky Bratislava.
   
     Z vyššie uvedených správ vyplýva, že obvinený v skúšobnej dobe podmienečného zastavenia trestného stíhania viedol riadny život, nedopustil sa trestného činu.

     Vzhľadom na vyššieuvedené skutočnosti obvinený splnil zákonné podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, že obvinený sa v zmysle § 217 odsek 1 Trestného poriadku počas skúšobnej doby osvedčil a v trestnom stíhaní sa nebude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Láncošová
prokurátorka